Ausalt öeldes hakkasin peale eelmise aasta niru tulemust pokkerit enda jaoks juba veidi kibestunult meelelahtuse valda liigitama. Selle kuu näitajad lubavad mul siiski pokkerit jälle "tööna" kvalifitseerida. Muuhulgas sain tõuke rohkem õppimiseks. Olen hiljuti vaadanud paari pokkerivideot, leidnud sealt nii lihtsalt mõtlemisainet kui ka täitsa praktilisi juhiseid oma mängu parandamiseks, loen ka internetist rohkem.  Imps tellis suure hunniku uusi pokkeriraamatuid, millest märtsikuiseks kohustuslikuks  kirjanduseks valisin Collin Moshmani "Sit 'n Go Strategy". Kui mu inglise keel veidi parem oleks, ei tunneks ma end seda lubadust andes ehk nii ahistatuna...